Document ID: /roh_data/filtered/fineweb-2-filterrobots_roh.jsonl.gz/58021

Cussegl naziunal refusa dapli transparenza
- Mardi, 2.6.2015, 10:35
Las reglas per fonds d'assistenza publica ch'interpresas svizras indrizzan voluntarmain na duain betg vegnir schluccadas. Quai sch'i va tenor il Cussegl naziunal. Auter ch'il Cussegl dals chantuns refusa el però regulaziuns da transparenza per tals fonds.
Cun questa prescripziun duai tranter auter vegnir evità in conflict tar la cunvegna da taglia cun ils Stadis Unids. Senza questa restricziun pudessan ils fonds vegnir resguardads sco med per l'abus da taglia. Per eliminar las differenzas va la fatschenta cunquai puspè enavos en il Cussegl dals chantuns.
RR novitads 10:00